COMUNE  DI  CASTELLAMONTE
Città Metropolitana di Torino
Piazza Martiri della Libertà, 28 – 10081 - CASTELLAMONTE (TO)
Tel. (+39)0124/51871 - Fax (+39)0124/5187250)
Codice Fiscale: 01432050019 - Partita IVA: 01432050019
E-Mail: protocollo@comune.castellamonte.to.it
Posta Elettronica Certificata: protocollo@pec.comune.castellamonte.to.it                                                                 Web: http://www.comune.castellamonte.to.it

L’ASSESSORÀ A LA COLTURA dla Comun-a ‘d CASTLAMONT 
a indis ël CONCORS LITERARI ch’a fà 8 
 
“IJ PIGNATÉ ‘D CASTLAMONT 2022/23” 

********
CANAVÈIS 

A sarìa pro, chiel, ël Grand Paradis, con soa còma bianca ‘d fiòca e sò mantel ricamà d’argensian-e e stèile alpin-e, a fé dël Canavèis tèra anciarmanta. Ma la natura, sì, a l’ha vorsù fosoné…..piturand, an longh e ‘n largh, soa ciadeuvra. 
 
da ʺCanavèisʺ ëd Remo Bertodatti 
 
Nòst propòsit a l’é col ëd promove e valorisé sempe ’d pì le parlade dël Piemont, an tute soe noanse ma rispetand la grafìa dla 
“Lenga piemontèisa normalisà o dij Brandé”.

A sarìa vreman vajant vëdde na bondosa partessipassion dij  poeta e prosador piemontèis. 
L’arcomandassion a l’é cola ’d pa argomenté episodi amoraj o indecent
Le Magistre e ij Magìster ëd le scòle, a son anvità a sproné j’anlev a pijé part al Concors. 

GNUN COTISS DA PAGHÉ 
La partessipassion a l’é lìbera a tuti 
 
Tute j’euvre presentà, a vniran pa rendùe e, andran a fé part ëd nòst archivi.  
Chi ch’a pija part al Concors a aceta tut lòn ch’a l’é arportà dal present Regolament e a dà sò tàcit consens che j’euvre presentà a podran esse publicà sensa che j’àutor a peusso avansé  pretèise o compens.  
I dati personaj dij partessipant, a ven-o mach utilisà  për  lë svolgiment dël Concors e  a vniran pa divulgà a gnun, ai sens ëd la Lege n°675/96.- 

Për  informassion:   
 
Assessorà a la  Coltura dla Comun-a  ‘d Castlamont: 
Teléfono: 	0124 5187216 
E-mail: 	cultura@comune.castellamonte.to.it 
 
Vitòria Minèt 
Teléfono: 	339 3111056 –  
E-mail: 	 minettivittoria48@gmail.com –                      
                     minetti.vittoria@tiscali.it 
 
REGOLAMENT 

Coma già ansidit: la grafìa a dev esse cola dij Brandé, da dovré ‘dcò për le “variant locaj”.
J’euvre ch’a deuvro dj’àutre grafìe a saran nen tenùe an considerassion.
 
SESSION  A:  Poesìa a tema lìber, massim DOE euvre, nen pì longhe ’d 30 vers,  con caratèr  “14  Times New Roman o Arial” 
 
SESSION  B:  Prosa  a  tema lìber, massim DOE euvre e nen pì ’d 3 pagine A4, sempe con caratèr “14 Times New Roman o  “Arial”  
 
SESSION  C: 
Riservà a le masnà dle scòle. 
-	Anventé na conta, na fàula.  
-	Scrive na legenda ch’a l’han sentù conté.  
-	Compon-e na poesìa. 
 
J’euvre a peulo esse compagnà da dissègn ch’a ‘rciamo l’argoment. 
 
Ij travaj dla session C a peulo ‘dcò esse fàit da grop ëd 5 o 6 masnà ch’a travajo ansema 
 
A peulo fesse giuté da soe magistre,  parent e amis ch’a conòsso ël piemontèis. 
 
J’euvre dle masnà ch’a pijo part al concors a devo esse compagnà da l’autorisassion ëd pare o mare. 
 
J’euvre presentà a dovran  NEN esse stàite classificà ant ij tre pòst d’àutri concors. 
 
Tute j’euvre a deuvo esse presentà ’n forma datiloscrita o con l’ordinator (computer). 
As aceto ‘dcò euvre scrite a man ma mach se a son pròpe ciàire da lese. 

**************

J’euvre a peulo esse mandà:

Për mail (con na copia sola) a:

-	protocollo@comune.castellamonte.to.it

a sarà peui cura dj’organisator mandeje ai giùdes.
An cost cas lë stranòm, ël nòm e l’adrëssa a dovran esse segnà al fond dël travaj ma a resteran mach a disposission dj’organisator.

*************
Për pòsta: 

an 5 còpie  anònime, contrassegnà da në stranòm e sensa tradussion. 

A saran nen tolerà dj’àutri segn ch’a peusso fé conosse l’àutor ò l’àutris. Ij concorent a duvran aleghé ai travaj na scheda con: nòm, cognòm, adrëssa e nùmer telefònich con eventual “e-mail ëd pòsta eletrònica”; ël tut sarà(sigilà) ant na busta con ëscrit da fòra lë stranòm e butà ‘ndrinta  a l’àutra busta ch’a  conten  j’euvre. J’euvre as peulo esse mandà për pòsta ordinaria nen racomandà. 
 
Scadensa: nen pì ‘n là dël 30 ëd giugn 2023 , a farà fe ‘l tìmber ëd la pòsta  a: 
 
VIII° Concorso Letterario 
“IJ PIGNATÉ ‘D CASTLAMONT  2022/2023” c/o Comune di Castellamonte Assessorato alla Cultura 
10081 – CASTELLAMONTE (Torino) 
 
Na Giurìa qualificà a giudicherà j’euvre, e sò giudissi as podrà pa sindaché. 
A vniran premià ij primi tre classificà për minca session (A e B). 
Tuti ij concorent present a la premiassion a l’avran na bërgamin-a për arcòrd. 

 
 
La premiassion a sarà fàita  
 
      ël 7 d’otóber 2023 a des ore dla matin
ant ël 
Centro Congressi “P. Martinetti” 
Via Educ, 59 
10081 - Castlamont - 

 	 	 
	    Castlamont,    (data)              2023 	 	 	 	 	                     

 
L’Assessore alla Cultura 					Il Sindaco 
      Claudio Bethaz 				Pasquale Mario Mazza